《秋晚登楼》
清代·尤怡

淡云含雨过城头，独自凭阑豁远眸。万木秋声来大壑，乱山寒色上危楼。

登临不为依人感，摇落应添揽镜愁。闻道菊花堪泛酒，共谁来此一消忧？

作者简介：（?—1749）江苏吴县人，字在泾，又字饮鹤，号拙吾，又号饲鹤山人。以家道中落，卖字于佛寺。好为诗，与顾嗣立、沈德潜游。又从马俶学医，晚年医术益精，隐居花溪，著书自得。有《伤寒贯珠集》、《金匮心典》、《医学读书记》、《静香楼医案》、《金匮翼》等。